Tribunalul București a suspendat, vineri, recuperarea prejudiciului de 60 de milioane de euro în dosarul ICA, soluționat definitiv acum aproape 10 ani (8 august 2014) prin condamnarea la 10 ani de închisoare, pentru spălare de bani, a fondatorului Antenelor, Dan Voiculescu – turnător la Securitate-, pedeapsă din care a ispășit doar 3 ani în închisoare.
Decizia vine la trei luni după ce tot Tribunalul București, prin același Complet 39 specializat în corupție, i-a admis în principiu unuia dintre condamnații din dosar, Jean Cătălin Sandu, fost șef al AVAS, cererea de revizuire a condamnării, cerere de care beneficiază și Dan Voiculescu.
Următorul termen a fost stabilit pentru 3 iulie, ora 11.00.
G4Media scrie că statul recuperase, în 2021, la 7 ani de la sentința definitivă în dosarul ICA, circa 18 milioane de euro din prejudiciul de 60 de milioane de euro (la care se adăugau peste 20 de milioane de euro reprezentând produsul infracțiunii, deci în total 80 de milioane de euro prejudiciu), potrivit unui răspuns al ANAF către Economedia.
Acum, după 10 ani fără 3 luni, Guvernul Ciolacu a aprobat, în ședința de joia tecută (23 mai), o hotărâre prin care ANAF va fi reorganizată, proces care presupune și suplimentarea personalului cu 220 de inspectori antifraudă. Ministrul Finanțelor, Marcel Boloș, a scris pe Facebook că va „accelara procedurile de valorificare a bunurilor confiscate”:
Guvernul a aprobat 220 de posturi noi la ANAF și reorganizarea Direcției de executare silită. Boloș: „Vom accelara valorificarea bunurilor confiscate”
„Coincidențe” pas cu pas
Până atunci, constatăm că în cei 7 ani de la eliberarea condiționată, „profesorul” Dan Voiculescu, nu a stat degeaba: s-a răzbunat, cu ajutorul instituțiilor statului, pe toți „dușmanii” pe care i-a incriminat că l-au băgat la pușcărie în „dosarul telepatia” – cum zic Antenele.
Mai întâi, chiar în anul în care a ieșit din închisoare, 2017 (mai precis cu 5 luni înainte, în februarie), judecătoarea care a condus completul de la Curtea de Apel București și a pronunțat condamnarea în dosarul ICA, Camelia Bogdan, a fost exclusă de CSM din magistratură – prima dată (ea câștigând la CEDO, în 2020), pentru că a mai fost o excludere, în 2018, pentru abateri disciplinare, rămasă definitivă prin decizia ÎCCJ.
Sentință definitivă a ÎCCJ: Judecătoarea Camelia Bogdan rămâne exclusă din magistratură, pentru abateri disciplinare
În 9 iulie 2018 fosta șefă a DNA, Laura Codruța Kovesi, a fost revocată fără drept de apel, în urma unei decizii a CCR, de președintele Klaus Iohannis – care a recunoscut după un an, aflat în campanie electorală pentru al doilea mandat, că i-a cerut demisia dar ea a refuzat.
VIDEO. Kovesi: Decretul de revocare lasă un mare semn de întrebare referitor la subordonarea procurorilor
Kovesi a atacat decizia la CEDO și a câștigat, în data de 5 mai 2020.
CCR a reacționat în mod penibil:
Kovesi a fost aleasă procuror-șef al Parchetului European, în 2019, în ciuda încercărilor Secției Speciale de a-i bloca prezența la interviul de angajare. Plasarea acesteia sub control judiciar, de procuroroarea Adina Florea, cu interdicția de a părăsi țara, a fost anulată de ÎCCJ.
După 5 ani, în noiembrie 2023, CCR a decis că revocarea lui Kovesi a fost neconsituțională.
La 5 ani după ce a decis revocarea Codruței Kovesi de la șefia DNA, CCR a stabilit că este neconstituţional
Alți procurori DNA revocați abuziv sunt Cristian Ardelean, de la DNA Oradea, Lucian Onea și Mircea Negulescu de la DNA Ploiești, cei doi din urmă fiind achitați definitiv, în iunie 2023, în dosarul deschis de Secția Specială pentru „repreziunea nedreaptă” a deputatului PSD Vlad Cosma, care fusese condamnat în 2016, în primă instanță, la 5 ani de închisoare iar tatăl său, Mircea Cosma, fost președinte PSD al CJ Prahova, la 8 ani de detenție.
Foștii procurori DNA Onea şi Negulescu au fost achitaţi în dosarul „represiunii nedrepte” asupra fostului deputat PSD Vlad Cosma
Dosarul a fost mătrășit în justiție: astfel, în ianuarie 2024 (după 10 ani fără 3 luni de la trimiterea spre judecare), Curtea de Apel Ploieşti a respins ca nefondat apelul declarat de DNA Ploieşti faţă de decizia din octombrie 2023 a Tribunalului Prahova care a dispus încetarea procesului penal ca urmare a prescripţiei faptelor.
O altă „coincidență” este anularea tuturor privilegiilor acordate foștilor șefi de stat, după ce a fost descoperit de CNSAS fostului președinte Traian Băsescu, descoperit abia după ce nu mai mai fost în funcție colaborator al Securității, și deposedat de pensie printr-o lege adoptată rapid și aplicată retroactiv.
Legea nr. 406/2001 privind acordarea unor drepturi persoanelor care au avut calitatea de șef al statului român a fost modificată, în octombrie 2021, cu câteva luni înaintea sentinței definitive.
Inițial, avocata Eliza Ene-Corbeanu, apărătoarea lui Băsescu, a declarat că legea civilă nu retroactivează, astfel că acesta va rămâne cu locuința de protocol de la stat, paza din partea SPP, consilieri plătiți din bani publici și 75% din salariul președintelui României. Însă RA-APPS l-a notificat să elibereze în termen de 60 de zile vila de protocol.
Iar triumflul lui Dan Voiculescu se desăvârșește acum, prin anchetarea de către procuroarea Mihaiela Moraru-Iorga (revocată în trecut de Koveși de la DNA dar repusă în funcție rapid de CSM și numită în februarie anul acesta de Iohannis pe funcția de procuror-șef al Secției de combatere a corupției) a lui Florian Coldea, fostul prim-adjunct al șefului SRI George Maior, și plasarea lui sub control judiciar, sub acuzația de trafic de influență.